b'\n_START_ARTICLE_\nLeptopterna dolabrata\n_START_SECTION_\nUtseende\n_START_PARAGRAPH_\nLeptopterna dolabrata er ca. 8-10\xc2\xa0millimeter lang har fint h\xc3\xa5r p\xc3\xa5 kroppen, fargen er gulgr\xc3\xb8nn hos hunnen og mer brunlig hos hannen. Unge dyr er ikke s\xc3\xa5 skarpt farget, mens eldre dyr har markerte tegninger og skarpere farger. _NEWLINE_Pronotum er svart med brungul midt og sidestriper, som fortsetter som midtlinje over scutellum. Bakre del av scutellum er gult._NEWLINE_Hodet er m\xc3\xb8rkt og har to lysere, gule flekker bak p\xc3\xa5 hver side. Antennene er gr\xc3\xa5gr\xc3\xb8nn ved roten hos hunnen, men blir mer r\xc3\xb8dbrun og m\xc3\xb8rker svart ut mot spissen. Hannen har m\xc3\xb8rke antenner. _NEWLINE_Hunnen mangler vinger og kan ikke fly, hun har bare noen korte anlegg til vinger, som dekker halve bakkroppen. Hannens dekkvinger er m\xc3\xb8rkebrunt og lysere gulbrunt farget. Hannens dekkvinger kan av og til f\xc3\xa5 en sterk gul orange farge. <<<membranen hos hannen er m\xc3\xb8rk r\xc3\xb8kfarget.\n_START_SECTION_\nLevevis\n_START_PARAGRAPH_\nLeptopterna dolabrata lever t\xc3\xb8rre enger med gress og korn._NEWLINE_Hunnen kan ikke fly og kryper rundt p\xc3\xa5 gressengen. Ofte sitter tegen i toppen av gresset og suger p\xc3\xa5 fr\xc3\xb8akset. Hun legger, eller riktigere, stikker eggene inn i gresstr\xc3\xa5ene ved roten. _NEWLINE_Overvintringen er som egg. Eggene klekkes om v\xc3\xa5ren. De voksne stadiene finnes fra juli og utover h\xc3\xb8sten. _NEWLINE_Tegen har ufullstendig forvandling, overgang fra nyklekt larve til det voksne kj\xc3\xb8nnsmodne insektet g\xc3\xa5r  gradvis gjennom flere hudskift (nymfestadier). Nymfene ligner mer og mer p\xc3\xa5 de voksne  (imago) for hvert hudskifte.\n_START_SECTION_\nSkadedyr\n_START_PARAGRAPH_\nLeptopterna dolabrata regnes som skadedyr da den lever av \xc3\xa5 suge ut saft fra korn. Den angriper blad og aks. Bladenes f\xc3\xa5r m\xc3\xb8rke flekker mens aksene blir tynne og kornavlingen redusert.'